ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๕/๒๕๕๖เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๑๐) โดยที่เป็นการสมควรแก้ไขเพิ่มเติมข้อกำหนดเกี่ยวกับการจัดให้มีหน่วยงานบุคลากรและระบบงานในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าเสียใหม่เพื่อให้การกำกับดูแลผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้ามีความเหมาะสมยิ่งขึ้นอาศัยอำนาจตามความในมาตรา ๗ (๑) และมาตรา ๓๒ แห่งพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศไว้ ดังต่อไปนี้ข้อ ๑ ให้ยกเลิก (๔)ของข้อ ๓ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘เรื่อง หลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๗/๒๕๕๑ เรื่อง หลักเกณฑ์ วิธีการ และเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๖) ลงวันที่ ๓ ตุลาคม พ.ศ. ๒๕๕๑ข้อ ๒ ให้ยกเลิกข้อ ๔แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘ ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้าที่ กน ๗/๒๕๕๑ เรื่อง หลักเกณฑ์ วิธีการ และเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๖) ลงวันที่ ๓ ตุลาคม พ.ศ. ๒๕๕๑ข้อ ๓ ให้ยกเลิกความใน(๒) ของข้อ ๕ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน๒/๒๕๔๘ เรื่อง หลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘และให้ใช้ความต่อไปนี้แทน(๒) หน่วยงานกำกับดูแลการปฏิบัติงาน (Compliance Unit) ที่มีมาตรฐานเป็นที่ยอมรับและเชื่อถือได้โดยหน่วยงานดังกล่าวต้องมีความเป็นอิสระในการดำเนินงานและบุคลากรที่ทำหน้าที่กำกับดูแลการปฏิบัติงาน(Compliance Officer) ตามหลักเกณฑ์วิธีการและเงื่อนไขที่สำนักงานกำหนดข้อ ๔ให้เพิ่มความต่อไปนี้เป็นข้อ ๕/๑แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘ข้อ ๕/๑ในกรณีที่นายหน้าซื้อขายล่วงหน้าประสงค์จะซื้อขายล่วงหน้าเพื่อตนเองให้นายหน้าซื้อขายล่วงหน้าจัดให้มีหน่วยงานและบุคลากร ตามหลักเกณฑ์วิธีการและเงื่อนไขที่สำนักงานกำหนดข้อ ๕ให้ยกเลิกความในข้อ ๖แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๑/๒๕๕๐ เรื่อง หลักเกณฑ์ วิธีการ และเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๔) ลงวันที่ ๒๕ พฤษภาคม พ.ศ. ๒๕๕๐และให้ใช้ความต่อไปนี้แทนข้อ ๖ในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้นายหน้าซื้อขายล่วงหน้าจัดให้มีบุคลากรดังต่อไปนี้ตามหลักเกณฑ์ วิธีการและเงื่อนไขที่สำนักงานกำหนด(๑) เจ้าหน้าที่ติดต่อลูกค้าในกรณีที่นายหน้าซื้อขายล่วงหน้าจะติดต่อชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้า(๒) นักวิเคราะห์การซื้อขายล่วงหน้าในกรณีที่นายหน้าซื้อขายล่วงหน้าจะวิเคราะห์ข้อมูลเกี่ยวกับการซื้อขายล่วงหน้าหรือจัดทำรายงานหรือบทวิเคราะห์ข้อมูลเกี่ยวกับการซื้อขายล่วงหน้าเพื่อให้บริการหรือเผยแพร่แก่ลูกค้าในนามของนายหน้าซื้อขายล่วงหน้าข้อ ๖[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๔ พฤศจิกายน พ.ศ. ๒๕๕๖นิวัฒน์ธำรง บุญทรงไพศาลรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๒ ธันวาคม๒๕๕๖จุฑามาศ/ผู้ตรวจ๑๖ ธันวาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๗๘ ง/หน้า ๖๖/๙ ธันวาคม ๒๕๕๖